**ՀԻՄՆԱՎՈՐՈՒՄ**«ԱԲՈՎՅԱՆ ՀԱՄԱՅՆՔԻ ՄԱՅԱԿՈՎՍԿԻ ԳՅՈՒՂՈՒՄ ԳՏՆՎՈՂ 07-043-0134-0004 ԿԱԴԱՍՏՐԱՅԻՆ ԾԱԾԿԱԳՐՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան hամայնքի Մայակովսկի գյուղում գտնվող Արմեն Քամալյանին, Անդրանիկ Մեջլումյանին և Արթուր Զաքարյանին  պատկանող (հիմք՝ 2023 թվականի հունվարի 16-ի N 16012023-07-0084 վկայական) 07-043-0134-0004 կադաստրային ծածկագրով 0.352 հեկտար մակերեսով հողամասը հանդիսանում է գյուղատնտեսական նշանակության վարելահող: Սեփականատերերը ներկայացրել են հայտ՝ մրգերի, բանջարեղենի մշակման և պահածոյացման տնտեսություն կառուցելու համար։   
Վերը նշված տնտեսությունը կառուցելու համար առաջանում է հողամասի նպատակային նշանակության փոփոխության անհրաժեշտություն՝ համաձայն Հայաստանի Հանրապետության Հողային օրենսգրքի 7-րդ հոդվածի 9-րդ և 15-րդ մասերի։   
Համաձայն Հայաստանի Հանրապետության Հողային օրենսգրքի 7-րդ հոդվածի 15-րդ մասի՝  ջերմոցային, անասնապահական, թռչնաբուծական, պտուղ-բանջարեղենի սառնարանային պահպանության, գյուղատնտեսական արտադրանք վերամշակող տնտեսությունների, ոռոգման նպատակով մինչև 100 հազար խորանարդ մետր ծավալով ջրավազանների կամ ձկնաբուծական արհեստական լճակների կառուցման համար նախատեսվող հողամասի նպատակային նշանակությունը, բացառությամբ հատուկ պահպանվող տարածքների, փոփոխված է համարվում պարզեցված կարգով միայն սեփականատիրոջ հայտի համաձայն համայնքի ավագանու կողմից այդ հողամասի նպատակային նշանակությունը փոփոխելու և համայնքի ղեկավարի կողմից տվյալ հողամասի ճարտարապետահատակագծային առաջադրանքը տրամադրելու մասին սահմանված կարգով կայացված որոշումներն ուժի մեջ մտնելուց և հողամասի նկատմամբ փոխված նպատակային նշանակությամբ իրավունքները պետական գրանցում ստանալուց հետո, որոնք արտացոլվում են հողային ֆոնդի ընթացիկ հաշվառման տվյալներում և ամենամյա հողային հաշվեկշիռներում:

Հաշվի առնելով վերոնշյալն՝ առաջարկվում է հողամասի նպատակային նշանակությունը փոփոխել արդյունաբերության, ընդերքօգտագործման և այլ արտադրական նշանակության օբյեկտների հողերի, գործառնական նշանակությունը` գյուղատնտեսական արտադրական օբյեկտների` մրգերի և բանջարեղենի մշակման և պահածոյացման տնտեսություն կառուցելու նպատակով։

Որոշման նախագծի ընդունման դեպքում առաջանում է համայնքի ղեկավարի կողմից տվյալ հողամասի ճարտարապետահատակագծային առաջադրանք տրամադրելու մասին որոշում կայացնելու անհրաժեշտություն:

Հողամասի նպատակային նշանակության փոփոխության ժամանակ համաձայն Հայաստանի Հանրապետության Հողային օրենսգրքի 7-րդ հոդվածի 9-րդ մասի նույն հոդվածի 8-րդ մասով սահմանված կադաստրային արժեքների տարբերության վճարման պահանջ չի առաջանում։

«Աբովյան համայնքի Մայակովսկի գյուղում գտնվող 07-043-0134-0004 կադաստրային ծածկագրով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի բյուջեի ծախսերում փոփոխություներ չեն առաջանում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**